Document ID: 32004R0730

Ir-Regolament tal-Kummissjoni (KE) Nru 730/2004
tad-19 ta’ April 2004
li jadatta r-Regolament (KEE) Nru 1859/82 li jikkonċerna l-għażla ta’ oqsma li jibagħtu prospetti għall-iskopijiet li jkun iddeterminat id-dħul mill-oqsma agrikoli minħabba ta’ l-Adeżjoni tar-Repubblika Ċeka, l-Estonja, Ċipru, l-Latvja, l-Litwanja, l-Ungerija, Malta, l-Polonja, l-Islovenja u l-Islovakkja fl-Unjoni Ewropea.
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ewropea,
Wara li kunsidrat it-Trattat ta’ Adeżjoni tar-Repubblika Ċeka, l-Estonja, Ċipru, l-Latvja, l-Litwanja, l-Ungerija, Malta, l-Polonja, l-Islovenja u l-Islovakkja, u partikolarment l-Artikolu 2(3) tiegħu,
Wara li kunsidrat l-Att ta’ l-Adeżjoni tar-Repubblika Ċeka, l-Estonja, Ċipru, l-Latvja, l-Litwanja, l-Ungerija, Malta, l-Polonja, l-Islovenja u l-Islovakkja, u partikolarment l-Artikolu 57(2) tiegħu,
Billi:
(1) L-Artikolu 2 tar-Regolament tal-Kummissjoni (KEE) Nru 1859/82 [1] jiffissa għal kull Stat Membru il-għatba tad-daqs ekonomiku ta’ l-oqsma li jħejju prospetti li jidħlu fl-iskop ta’ l-istħarriġ tal-kontijiet tal-irziezet fid-data network.
(2) In-numru ta’ oqsma li jħejju prospetti f′wieħed mill-Istati Membri li għandhom ikunu magħżulha bid-diviżjoni huwa stabbilit fl-Anness I tar-Regolament (KEE) Nru 1859/82.
(3) In-vista ta’ l-adeżjoni tar-Repubblika Ceka, l-Estonja, Cipru, l-Latvja, l-Litwanja, l-Ungerija, Malta, l-Polonja, l-Islovenja u l-Islovakkja (minn hawn ’il quddiem referuti bħala "l-Istati Membri ġodda") l-għatba għall-Istati Membri ġodda, kif ukoll in-numru ta’ oqsma li jħejju prospetti bid-diviżjoni għall-Istati Membri ġodda, għandhom ikunu stabbiliti.
(4) Il-limitu ta’ żmien għat-twassil ta’ l-ewwel pjan approvat tal-għażla li jikkonċerna lill-Istati Membri ġodda għandu jkun stabbilit.
(5) Ir-Reġolament (KEE) Nru 1859/82 għandu għalhekk jiġi emendat kif mistħoqq,
ADOTTAT DAN IR-REGOLAMENT:
Artikolu 1
Ir-Regolament (KEE) Nru 1859/82 huwa emendat kif ġej:
1. L-Artikolu 2 huwa mibdul b’dan li ġej:
"L-Artikolu 2
Għas-sena tal-kontijiet 2004 (perjodu ta’ 12 il-xahar konsekuttivi li jibdew bejn l-1 ta’ Jannar 2004 u l-1 ta’ Lulju 2004) u għas-snin tal-kontijiet sussegwenti, l-għatba kif referuta fl-Artikolu 4 tar-Regolament Nru 79/65/KEE fi ESU għandha tkun kif ġej:
-Il-Belġju: | 16 ESU |
-Ir-Repubblika Ċeka: | 4 ESU |
-Id-Danimarka: | 8 ESU |
-Il-Ġermanja: | 8 ESU |
-L-Estonja: | 2 ESU |
-Il-Greċja: | 2 ESU |
-Spanja: | 2 ESU |
-Franza: | 8 ESU |
-L-Irlanda: | 2 ESU |
-L-Italja: | 4 ESU |
-Cipru: | 1 ESU |
-Il-Latvja: | 2 ESU |
-Il-Litwanja: | 2 ESU |
-Il-Lussemburgu: | 8 ESU |
-L-Ungerija: | 2 ESU |
-Malta: | 8 ESU |
-L-Olanda: | 16 ESU |
-L-Awstria: | 8 ESU |
-Il-Polonja: | 2 ESU |
-Il-Portugall: | 2 ESU |
-L-Islovenja: | 2 ESU |
-L-Islovakkja: | 6 ESU |
-Il-Fillandja: | 8 ESU |
-L-Isvezja: | 8 ESU |
-Ir-Renju Unit (bl-eċċezzjoni ta' l-Irlanda ta' Fuq): | 16 ESU |
-Ir-Renju Unit (l-Irlanda ta' Fuq biss): | 8 ESU." |
2. Fl-Artikolu 5, dan is-subparagrafu li ġej huwa miżjud:
"Ir-Repubblika Ceka, l-Estonja, Cipru, l-Latvja, l-Litwanja, l-Ungerija, Malta, l-Polonja, l-Islovenja u l-Islovakkja għandhom jibgħatu lejn il-Kummissjoni l-pjan tagħhom ta’ l-għażla għas-sena tal-kontijiet 2004, qabel it-30 ta’ Novembru 2004."
3. L-Anness I huwa mibdul bit-test fl-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ suġġett għal, u fid-data tad-dħul fis-seħħ tat-Trattat ta’ l-Adeżjoni tar-Repubblika Ċeka, l-Estonja, Ċipru, l-Latvja, l-Litwanja, l-Ungerija, Malta, l-Polonja, l-Islovenja u l-Islovakkja.
Għandu jkun japplika mis-sena tas-suq 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-19 ta’ April 2004.

Labels: 4
19
6